**MEKTEPKE SHEKEMGI HÁM MEKTEP BILIMLENDIRIW MINISTRI QORÍ ESABÍNAN TÁJIRIYBELI PEDAGOG KADRLARDÍ XOSHAMETLEW MAQSETINDE BASLANǴÍSH TÁLIM PÁNI QÁNIGELERINIŃ BILIM HÁM KÓNLIKPE DÁREJELERIN BAHALAWDÍŃ TEST SÍNAǴÍ SPECIFIKACIYASÍ**

**KIRISIW**

Ózbekstan Respublikası Prezidentiniń “2022 – 2026-jıllarda xalıq bilimlendiriwin rawajlandırıw boyınsha milliy baǵdarlamanı tastıyıqlaw haqqında” 2022-jıl 11-maydaǵı PF-134-san [Pármanı](https://lex.uz/uz/docs/-6008663)orınlanıwı boyınsha, sonday-aq, xalıq bilimlendiriwi sistemasında miynet etip atırǵan hám oqıwshıları joqarı nátiyjelerge erisken tájiriybeli pedagog kadrlardıń miynetin xoshametlew hám de óz ústinde turaqlı isleytuǵın, óziniń oqıtıw usılına hám xalıq arasında húrmet-itiribarǵa iye bolǵan oqıtıwshılardı jáne de qollap-quwatlaw maqsetinde Ministrler Kabinetiniń 2022-jıl 2-avgustda 425-sanlı “Xalıq bilimlendiriw ministri qorı iskerligin shólkemlestiriw is-ilajları haqqında”ǵı qararı qabıllanǵan.

Qararǵa tiykar tańlawdıń 1-basqısh saralaw test sınaqların ótkeriw ushın talabanlardıń sabaq beretuǵın ulıwma bilimlendiriw pánin biliw dárejesin bahalaw boyınsha kóp variantlılıq baqlaw sorawları bankın qáliplestiriw belgilengen. Usıǵan kóre test sınaǵı specifikaciyası islep shıǵılǵan.

Usı specifikaciyanıń maqseti Ózbekstan Respublikası Ministrler Kabinetiniń “Xalıq bilimlendiriw ministri qorı iskerligin shólkemlestiriw is-ilajları haqqında”ǵı 2022-jıl 2-avgustdaǵı 425-san qararına muwapıq pedagog kadrlardıń bilim hám uqıplılıǵın belgilep beretuǵın sınaq proceslerinde qollanılatuǵın test variantları strukturası hám oǵan qoyılatuǵın talaplardı belgilewden ibarat.

1. **Baslanǵısh tálim pánin biliwdi hám oqıwshılarǵa úyrete alıw uqıplılıǵın bahalaw hám xoshametlew ushın test sınaǵı túrleri**

Sınaq sorawları baslanǵısh tálimpáni boyınsha qánigelerdiń iye bolıwı kerek bolǵan bilim, kónlikpe hám kompetenciyalardı bahalawǵa mólsherlengen test tapsırmalarınan ibarat.

1. **Baslanǵısh tálim pánindegi bilimlerdi bahalaw ushın test sorawları menen qamtıp alınǵan temalardıń mazmun tarawları**

Pedagoglardıń baslanǵısh tálim páninen bilimlerin bahalaw hám múnásip xoshametlew ushın test sınaǵında tapsırmalar ulıwma orta bilimlendiriw mektepleriniń 1 – 4-klass materialları hám uqıplılıq talapları boyınsha tiyisli ádebiyatlardan ibarat bolıp, tómendegi bólimlerdi qamtıp aladı:

1. Oqıw sawatxanlıǵı;

2. Ana tili;

3. Matematika;

4. Tábiyiy pánler;

5. Tárbiya.

1. **Baslanǵısh tálim páninen test sınaqları tiykarında pedagoglar bilimin bahalawǵa qoyılatuǵın talaplar**

Test sınaǵı tiykarında baslanǵısh tálimpáninen pedagoglar bilimin tómendegi talaplar tiykarında bahalanadı:

**Ana tili:**

sóylew sesleri hám háripler, sóz quramı, fonetikalıq qubılislar, seslerdiń sıpatlaması, qosımtalardıń orfografiyası, qospa hám jup sózler orfografiyası temaları sheńberinde test tapsırmaların isley alıwı;

sózlerdiń leksikalıq mánisi, bir mánili hám kóp mánili sózler, awıspalı mánili sózler, omonimler hám sinonimler hám antonimler sıyaqlı temalar sheńberinde test tapsırmaların isley alıwı;

oqıp túsiniw qábiletiniń bar ekenligi;

mánili hám kómekshi sóz shaqapları, mánili hám kómekshi sóz shaqaplarına kirmeytuǵın sózler temaları sheńberinde test tapsırmaların isley alıwı;

sóz dizbekleri hám jay gáp, gáptiń bas aǵzaları, gáptıń ekinshi dárejeli aǵzaları temaları sheńberinde test tapsırmaların isley alıwı;

sóylew usılları, sóylew bólimleriniń ayırım formalarınan paydalanıw, stilistik qátelerdi anıqlay alıwı boyınsha test tapsırmaların isley alıwı.

**Oqıw sawatxanlıǵı:**

xalıq awızeki dóretiwshiligine tiyisli temalar menen baylanıslı talqılawlardı ámelge asıra alıwı;

ǵárezsizlik dáwiri qaraqalpaq poeziyası, prozası, kórkem xarakter hám ádebiy tip, qosıq qurılısı, metafora, metonimiya, teńew, janlandırıw, epitet, uyqas, redif sıyaqlı kórkemlew quralları temaları sheńberinde test tapsırmaların isley alıwı;

ádebiyat teoriyasına, ádebiyattanıwdıń quram bóleklerine tiyisli test tapsırmaların isley alıwı;

klassik ádebiyat wákilleriniń dóretpelerin talqılay alıw;

házirgi dáwirdegi qaraqalpaq jazıwshı, shayırlarınıń shıǵarmaların biliw, talqılay alıw, usı dóretpeler sheńberinde test tapsırmaların isley alıwı.

**Matematika:**

Natural, bólshek, pútin sanlar ústinde ámellerge tiyisli esaplawlardı orınlaw;

Algebralıq ańlatpalar hám forma almastırıwlardı, teńlemelerdi orınlaw;

Geometriyalıq formalar, geometriyalıq baqlaw júrgiziw hám másele sheshiw. Matematikalıq modellerdi qurıw hám izertlew;

Statistika hám itimallıq, jıynaqlar hám logika elementleri, maǵlıwmatlardı statistikalıq analiz etiw, kombinatorika tiykarlarına tiyisli máselelerdi sheshiw;

Ólshemler hám onıń qollanıwlarına tiyisli tapsırmalardı orınlaw.

**Tábiyiy pánler**

Quyash sisteması hám onıń dúzilisi, planetalar, Jer hám Aydıń qásiyetlerin; Jerdiń forması, ólshemlerin, háreketi Jerdiń ishki dúzilisi, litosfera, gidrosfera, atmosfera qatlamları hám olarda júz beretuǵın proceslerdi; Materiklar hám Dúnya okeanları, Jer júzi tábiyatı (geosistemalar) hár túrliligine tásirin túsiniwi hám onıń bólimleriniń dúzilisi, olardan aqılǵa uǵras paydalanıwdıń áhmiyetin, planetamız tábiyatındaǵı ornın xarakteristikalaw;

Orta Aziya hám Ózbekstannıń geografiyalıq ornı, maydanı hám shegaralarına tiyisli tapsırmalardı orınlay alıw, Ózbekstan Respublikasınıń aymaqlıq dúzilisi, tábiyiy sharayat hám resurslarınıń xalıq jaylasıwı, xalqınıń sanı, 12 wálayat, Qaraqalpaqstan Respublikası hám de Tashkent qalasınıń kompleks geografiyalıq xarakteristikasın biliw, parıqlay alıw, salıstırıw, analiz etiwge tiyisli tapsırmalardı orınlay alıw;

Tábiyat, álem, álemniń dúzilisi, onda keship atırǵan hádiyse hám proceslerdi úyreniwdiń metodologiyalıq tiykarın ilimiy biliw, biologiya páni tarmaqları, turmıs hám tirishiliktiń mánisi, ósimlikler hám haywanlar sistematikasın parıqlay alıw, salıstırıw, analiz etiw, klassifikaciyalawdı ámelde qóllawǵa tiyisli tapsırmalardı orınlay alıw.

**Tárbiya:**

Insannıń ruwxıy hám etikalıq qádiriyatlarınıń mazmun hám mánisin ajrata alıw;

puqaralıq sezimi, aktiv puqaralıq poziciyasın biliw;

óz-ózin ańlaw, sezimlerdi aańlaw hám ańlatıwdı úyreniw, óz-ózin unamlı bahalawǵa tiyisli tapsırmalardı orınlaw;

inson hám jámiyet, milliy dástúrler, ruwxıy hám ulıwma insanıylıq qádiriyatlardı húrmet etiwge tiyisli pikirlerdi ajrata alıw;

ekologiyalıq tárbiya, ekologiyalıq mashqalalardı úyreniw hám analiz etiw, anıq juwmaqlar shıǵarıw, nátiyjeli qararlar qabıllawdı biliw.

1. **Test sınaqları járdeminde baslanǵısh tálim páni boyınsha bilimlerdi anıqlawda tómendegi aqılıy iskerlik túrleri bahalanadı:**
2. Qollawǵa baylanıslı testler – 20
3. Pikir júritiwge baylanıslı testler – 10
4. Talqılawǵa baylanıslı testler – 10
5. **Ministr qorı ústemesine talaban pedagoglar ushın baslanǵısh tálim páninen testler specifikaciyası**

|  |  |  |  |  |
| --- | --- | --- | --- | --- |
| **Mazmun taraw** | **Bólim** | **Tapsırmalar** | | **Bahalanatuǵın aqılıy iskerlik túri** |
| **I** | Oqıw sawatxanlıǵı | 9 | 1 | Talqılaw |
| 2 | Talqılaw |
| 3 | Talqılaw |
| 4 | Pikirlew |
| 5 | Pikirlew |
| 6 | Qollaw |
| 7 | Qollaw |
| 8 | Qollaw |
| 9 | Qollaw |
| 10 | Qollaw |
| **II** | Ana tili | 10 | 11 | Talqılaw |
| 12 | Talqılaw |
| 13 | Talqılaw |
| 14 | Pikirlew |
| 15 | Pikirlew |
| 16 | Pikirlew |
| 17 | Qollaw |
| 18 | Qollaw |
| 19 | Qollaw |
| 20 | Qollaw |
| **III** | Маtematika | 10 | 21 | Talqılaw |
| 22 | Talqılaw |
| 23 | Talqılaw |
| 24 | Pikirlew |
| 25 | Pikirlew |
| 26 | Pikirlew |
| 27 | Qollaw |
| 28 | Qollaw |
| 29 | Qollaw |
| 30 | Qollaw |
| **IV** | Tábiyiy pán | 6 | 31 | Talqılaw |
| 32 | Pikirlew |
| 33 | Pikirlew |
| 34 | Qollaw |
| 35 | Qollaw |
| 36 | Qollaw |
| **V** | Tárbiya | 4 | 37 | Qollaw |
| 38 | Qollaw |
| 39 | Qollaw |
| 40 | Qollaw |
| **Jámi** | |  | 40 | Talqılaw-10  Pikirlew-10  Qollaw-20 |

1. **Baslanǵısh tálim fanidan páninen bilimlerdi bahalawdıń test sınaǵı bólimleri boyınsha salıstırmalı kórsetkishler**

|  |  |  |  |  |  |  |
| --- | --- | --- | --- | --- | --- | --- |
| **№** | **Test sınaǵı bólimleri** | **tarawlar** | **Tapsırmalar sanı** | **Ajıratılǵan waqıt** | **Ajıratılǵan ball** | **Aqılıy iskerlik túri** |
| **1** | Pedagogtıń baslanǵısh tálim páni boyınsha ulıwma tayarlıǵın bahalaw | I – IV | 40 | nızam tiykarında | 100 ball | Talqılawshı – 10  Qollaw – 20  Pikirlew – 10 |

1. **Baslanǵısh tálim páni boyınsha test sınaǵında pedagoglardıń bilim dárejesine qoyılatuǵın talaplar (kónlikpeler) kodifikatorı**

Baslanǵısh tálim páninen bilimlerdi bahalawda test sınaǵı tapsırmaların dúziw ushın baslanǵısh tálim páni tarawları mazmun elementleri kodifikatorı ulıwma bilim beriw mákemeleri pedagoglarına qoyılatuǵın uqıplılıq talapları hám baslanǵısh tálim páni oqıw baǵdarlaması mazmunı tiykarında dúzilgen.

Baslanǵısh tálim páni boyınsha test sınaǵında oqıtıwshılardıń tayarlıq dárejesine qoyılatuǵın talaplar (kónlikpeler)diń kodifikatorı ulıwma orta bilimlendiriwdiń Mámleketlik bilimlendiriw standartları talapları hám baslanǵısh tálim páni boyınsha baspadan shıqqan oqıw ádebiyatlar mazmunı tiykarında dúzilgen.

Kesteniń birinshi baǵanasında baslanǵısh tálim mazmun tarawları kodı, ekinshi baǵanada bahalanatuǵın mazmun elementi kodı hám úshinshi baǵanada test sınaǵında bahalanatuǵın mazmun elementi keltirilgen.

|  |  |  |
| --- | --- | --- |
| **Taraw kodı** | **Bahalanatuǵın kónlikpeler kodı** | **Test sınaǵında bahalanatuǵın mazmun elementi** |
| 1 | **OQIW SAWATXANLIǴI** | |
|  | 1.1 | Xalıq awızeki dóretiwshiligi, klassik hám zamanagóy shıǵarmaǵa múnásibet bildire alıw |
|  | 1.2 | Shıǵarma qaharmanlarına táriyip bere alıw |
|  | 1.3 | Shıǵarmanıń ideyalıq-tematikalıq ózgesheligin talqılay alıw |
|  | 1.4 | Balalar ádebiyatı tulǵaları haqqında maǵlıwmatqa iye bolıw |
| 2 | **ANA TILI** | |
|  | 2.1 | Til bilimi bólimleri hám olar arasındaǵı qubılıslardı parıqlaw |
|  | 2.2 | Seslerdiń payda bolıw ornına qaray túrlerin ajırata alıw |
|  | 2.3 | Gáptegi sózlerdiń mánilik túrlerine qaray bóliniwin anıqlaw |
|  | 2.4 | Grammatikalıq mazmundaǵı tapsırmalardı sheshe alıw |
|  | 2.5 | Sóz, turaqlı sóz dizbekleri hám terminlerdiń mánisin túsiniw hám parıqlay alıw |
|  | 2.6 | Tekst ústinde islew. Tekstti túsiniw hám onı talqılaw |
| 3 | **MATEMATIKA** | |
|  | 3.1 | Ańlatpa quramındaǵı ámeller tártibin anıqlaw hám sheshe alıw. Ápiwayı hám quramalı teńlemelerdi sheshiw |
|  | 3.2 | Turmıslıq hám logikalıq máseleler sheshimin taba alıw. Ámeliy máselelerdi diagrammalar járdeminde sheshiw, chastotalar hám Venn diagramması haqqında maǵlıwmatqa iye bolıw |
|  | 3.3 | Bólshekler. Bólsheklerdi qosıw hám ayırıw ámellerin orınlaw. Bólsheklerdi salıstıra alıw. Payızlar, proporciyalar hám bólsheklerge tiyisli máselelerdi sheshiw |
|  | 3.4 | Natural, pútin hám racional sanlardı bir-birinen parıqlawǵa tiyisli mısallardı sheshiw. Jup hám taqlıqqa tiyisli qızıqlı standart emes hám tekstli máselelerdi sheshiw |
|  | 3.5 | Geometriyalıq figuralardı parıqlaw |
|  | 3.6 | Geometriyaǵa tiyisli ápiwayı máseleler sheshiw |
|  | 3.7 | Xalıq aralıq bahalaw baǵdarlamaları. TIMSS. PISA hám basqalar |
| 4 | **TÁBIYI PÁN** | |
|  | 4.1 | Adam ham onıń ishki aǵzaları haqqında maǵlıwmatqa iye bolıw |
|  | 4.2 | Haywanlar hám ósimliklerdiń óz ara baylanıslılıǵın biliw |
|  | 4.3 | Quyash sisteması, planetalar haqqında maǵlıwmatqa iye bolıw. Omırtqalı hám omırtqasız janıwarlar, quslar hám sút emiziwshiler haqqında qızıqlı maǵlıwmatlardı biliw |
|  | 4.4 | Ósimlikler hám qorshaǵan ortalıq, ósimliklerdiń Qızıl kitabı haqqında maǵlıwmatqa iye bolıw |
|  | 4.5 | Energiya. Nur. Kúsh. Háreket. |
|  | 4.6 | Ózbekstan kartası haqqında maǵlıwmatqa iye bolıw |
|  | 4.7 | Kórinbes álem, paydalı hám zıyanli bakteriyalar haqqında hám organizmdi keselliklerden qorǵaw usılları haqqında maǵlıwmatqa iye bolıw. |
| 5 | **TÁRBIYA** | |
|  | 5.1 | Ekologiya hám salamatlıq haqqında bilimlerge iye bolıw |
|  | 5.2 | Dástúrler, ilim hám mádeniyat haqqında maǵlıwmatlarǵa iye bolıw |
|  | 5.3 | Teńglik, ádep-ikramlılıq qaǵıydaları, dástúrler, ilim hám mádeniyat haqqında maǵlıwmatlarǵa iye bolıw |

**Test sınaǵına tayarlanıw ushın paydalanılatuǵın ádebiyatlar:**

1. Ana tili hám oqıw sawatlılıǵı 1-klass. Sh. Ábdinazimov hám b. Tashkent. Respublika bilimlendiriw orayı 2021.

2. Ana tili hám oqıw sawatlılıǵı 2-klass Sh. Ábdinazimov, B.Qutlımuratov, Z.Ismaylova, P.Salieva, G.Qutlımuratova Tashkent-2021.

3. Ana tili hám oqıw sawatlılıǵı 3-klass Tashkent -2022. J.Uspanova, X.Ábdijabbarova

4. Ana tili 4-klass E.Dáwenov, M.Qudaybergenov, J.Uspanova. Nókis “Qaraqalpaqstan” 2020

5. Oqıw kitabı. 4-klass E.Berdimuratov, J.Pirniyazov, Q.Allanazarov, J.Uspanova Nókis “Qaraqalpaqstan” 2020

6. Qaraqalpaq tili 5-klass E. Berdimuratov hám b. Nókis “Bilim” 2020.

7. Matematika 2-klass ushın sabaqlıq. N.Abdurahmonova, L.Urinboyeva. Tashkent: «O‘zbekiston», 2016.

8. Matematika 3-klass ushın sabaqlıq. 1-bólim. I.V.Repyanova. “Novda Edutaiment” Tashkent -2023

9. Tábiyiy pánler 3-klass ushın sabaqlıq. Dúziwshiler: Z. B. Sangirova, K. T. Suyarov, Z.Y.Tillayeva, M. M.Avezov, M.X.Baymuratova, S.Ǵ.Xasanova. Tashkent - 2022

10.Matematika 4-klass ushın sabaqlıq. 1-bólim. N.U.Bikbaeva. “Oqituvchi” Tashkent -2020

11. Tárbiya 4-klass ushın sabaqlıq. S.Shermuxammedova h.t.b. “Ózbekstan” Tashkent – 2020

1. PISA, TIMSS Assessment Frameworks and Specifications 2003. 2nd Edition. IEA, Boston College ISC, 2003.
2. TIMSS Monograph No.4. Assessing Mathematics and Science Literacy. Gеnеrаl editor, David F. Robitaille. Pacific Educational Press, Vаnсоvvеr, Canada, 1998.